cyanic-selkie/wikianc huggingface dataset:
রবীন্দ্র সংগ্রহশালা
২০১১ সালের ১৩ এপ্রিল ঝড়ে একটি গাছ ভেঙে পড়ে এই বাড়িটি ক্ষতিগ্রস্ত হয়।
ফ্রঁসিস ম্যুগে
ফ্রঁসিস ফাবিয়াঁ মিশেল ম্যুগে (৩০ এপ্রিল ১৯৫৫-১৪ অক্টোবর ২০০৯) একজন ফরাসি রসায়নবিদ, যিনি ছিলেন তথ্য লভ্যতার স্বার্থে উন্মুক্ত প্রবেশাধিকার সমর্থনকারী এবং প্রবক্তা।
কাজ
ম্যুগে ১৯৯২ সালে টেক্সাস টেক বিশ্ববিদ্যালয় থেকে জল রসায়নের উপর অভিসন্দর্ভ রচনা করে পিএইচডি ডিগ্রি অর্জন করেন। এই গবেষণায় তার অধীক্ষক ছিলেন জি. উইলস রবিনসন। আইন শাস্ত্রেও তার তিনি আনুষ্ঠানিক ডিগ্রি রয়েছে। তিনি ১৯৯৩ থেকে ২০০৯ সাল পর্যন্ত ইএনএসটিএ-তে (ইকোল নাসিওনাল সুপারিউইর ডে টেকনিকস অ্যাভ্যান্সেস; উন্নত প্রযুক্তির উচ্চতর জাতীয় স্কুল) গবেষক ছিলেন। তিনি আন্তর্জাতিক টেলিযোগাযোগ ইউনিয়ন (আইটিইউ) এবং জেনেভা বিশ্ববিদ্যালয়ের পরামর্শক ছিলেন।
তিনি বৈজ্ঞানিক বিষয়বস্তুর স্বাধীন ও উন্মুক্ত প্রবেশাধিকারের রক্ষাকর্তা ছিলেন। তিনি নাগরিক সমাজ বৈজ্ঞানিক তথ্য ওয়ার্কিং গ্রুপে সভাপতিত্ব করেন, এবং তথ্য সমিতির বিশ্ব সম্মেলনে (ডাব্লুএসআইএস) পেটেণ্ট, ট্রেডমার্ক এবং কপিরাইট বিষয়ক দলের নেতৃত্ব দিয়েছিলেন।
ফরাসি রাজনৈতিক ব্যক্তিত্বদের সাথে দেখা করার জন্য তিনি বেশ কয়েকবার রিচার্ড স্টলম্যানকে সহায়তা করেছিলেন: বিশেষ করে ক্লাউডি হ্যাগেনের সাথে ২০০৩ সালের জুলাই মাসে, এবং সেগোলেন রোয়াইয়াল সাথে জুন ২০০৬ সালে।
ম্যুগে বিশ্বব্যাপী পৃষ্ঠপোষকতার প্যাটার্ন পরিকল্পনার জন্যও পরিচিত, যার লক্ষ্য হলো কপিরাইট নিয়ে বার্ন কনভেনশনের অধীনে থাকা বিশ্বব্যাপী লাইসেন্সের বিরুদ্ধে উত্থাপিত আইনি যুক্তিগুলির উত্তর দেওয়া। তার বন্ধু রিচার্ড স্টলম্যান তাকে নানাভাবে সমর্থন করেছিলেন। ১২ মার্চ, ২০০৯ তারিখে ইন্টারনেটের ফরাসি সোসাইটি কর্তৃক আয়োজিত কর্মশালায় তিনি রিচার্ড স্টলম্যানের সাথে লুইসিয়ানা ঘোষণার সহ-রচনা করেন। এরপর ম্যুগে সার্ডের (SARD; Société d'acceptation et de répartition des dons; বাংলা: স্বীকৃতি ও দান বিতরণ সমিতি) প্রতিষ্ঠাতা ছিলেন, যা হল বিশ্বব্যাপী পৃষ্ঠপোষকতার নীতিগুলি দ্বারা অনুপ্রাণিত উপহার গ্রহণ ও বিতরণের একটি সমিতি।
২০০৯ সালের ১৪ অক্টোবর তার মেয়ে তাকে মৃত আবিষ্কার করে। তার মৃত্যু ঘোষণার পর, লা বেতাইল হাদোপি (La bataille Hadopi) বইটি ছাপানোর পদ্ধতিতে পরিবর্তন আনা হয়েছিল, যাতে তিনি অবদান রেখেছিলেন; বইটি তাকে উৎসর্গ করা হয়েছিল।
ম্যুগে ভাষাভিত্তিক বৈচিত্র্যের জন্য বিশ্ব নেটওয়ার্কে সক্রিয় ছিলেন। তিনি ইন্টারনেট গভর্নেন্স ফোরামের ভাষাগত বৈচিত্র্যের জন্যে ডায়নামিক কোয়ালিশনের জন্যেও কাজ করেছেন। তিনি আইসি ভলান্টিয়ার্সের সক্রিয় সদস্য ছিলেন। ২০০১ থেকে ২০০৫ সাল পর্যন্ত তিনি সেন্টার বাসেলের এমডিপিআইয়ের সহযোগী সম্পাদক ছিলেন।
অ্যালিস (লুইস ক্যারলের চরিত্র)
লুইস ক্যারলের লেখা অ্যালিস' অ্যাডভেঞ্চার্স ইন ওয়ান্ডারল্যান্ড (১৮৬৫) এবং থ্রু দ্য লুকিং গ্লাস (১৮৭১) নামক দুটি শিশু উপন্যাসের কেন্দ্রীয় চরিত্র হল অ্যালিস। alt=অ্যালিস’ অ্যাডভেঞ্চার ইন ওয়ান্ডারল্যান্ড গল্পে জন টেনিয়েল-এর আঁকা অ্যালিসের একটি চিত্র|থাম্ব|অ্যালিস’ অ্যাডভেঞ্চার ইন ওয়ান্ডারল্যান্ড গল্পে জন টেনিয়েল-এর আঁকা অ্যালিসের একটি চিত্র প্রথম বইটিতে মধ্য-ভিক্টোরীয় সময়কালে অ্যালিস নামে একটি বাচ্চা মেয়ের আকস্মিকভাবে একটি খরগোসের গর্তে পড়ে গিয়ে, আজবদেশে পৌঁছে সেখানে তার দুঃসাহসিক কাহিনি বর্ণিত হয়েছে। দ্বিতীয় বইটিতেও তার একটি দুঃসাহসিক কাহিনি বর্ণিত হয়েছে, সেখানে সে একটি আয়নার মধ্য দিয়ে ভিন্ন জগতে প্রবেশ করে। দ্য আইসিস-এ ক্যারোল, তার বন্ধু রবিনসন ডাকওয়ার্থের সাথে বিভিন্ন সময়ে নৌকাভ্রমণকালে লিডেল বোনেদের মনোরঞ্জনের জন্য যেসব গল্প বলেছিলেন, সেখান থেকেই অ্যালিস নামক চরিত্রটির জন্ম হয়েছিল। অবশ্য চরিত্রটির নামের সঙ্গে অ্যালিস লিডেল-এর নামের মিল থাকলেও সাহিত্যিকরা কাহিনিগুলোকে লিডেল-এর ওপর ভিত্তি করে রচিত বলে মানেন না। ক্যারলের স্নেহময়ী, নম্র, সভ্য, বিশ্বাসী এবং অদম্য কৌতূহলী অ্যালিসকে অনেকসময় চতুর ও কর্তৃত্বের প্রতি সন্দেহপ্রবণ হিসেবে দেখা গেছে। যদিও বহু ব্যাখ্যাকার তার ব্যক্তিত্বে অনেক দোষও খুঁজে পেয়েছেন। অ্যালিস’ অ্যাডভেঞ্চার ইন ওয়ান্ডারল্যান্ড-এর প্রথম খসড়া অ্যালিস’ অ্যাডভেঞ্চার্স ইন আন্ডারগ্রাউন্ড-এ তার বাহ্যিক রুপের যা বিবরণ ছিল, অ্যালিস-এর দুটো বইতে রাজনৈতিক কার্টুনিস্ট জন টেনিয়েল-এর তুলির আঁচড়ে তা বদলে যায়।
চরিত্র
অ্যালিস মধ্য-ভিক্টোরীয় যুগের একটি কাল্পনিক শিশু চরিত্র। অ্যালিস’ অ্যাডভেঞ্চার্স ইন ওয়ান্ডারল্যান্ড (১৮৬৫) গল্প অনুযায়ী, যেদিন অ্যালিস খরগোসের গর্তের মধ্য দিয়ে আজবদেশে পৌঁছায় অর্থাৎ ৪ঠা মে-তে অ্যালিসের বয়স সাত বছর ধরা হয়। পরবর্তী গল্পে ৪ঠা নভেম্বরে যখন আয়নার মধ্য দিয়ে সে আজবদেশে পৌঁছায় তখন সে তার বয়স সাড়ে সাত বছর বলে। অ্যালিসের দুটো গল্পেই লেখক কেন্দ্রীয় চরিত্রের বাহ্যিক রূপ নিয়ে কোনো কথা বলেননি। তবে তার কাল্পনিক জীবনের নানা দিক সম্বন্ধে গল্পদুটি থেকে বহু তথ্য জানা যায়। যেমন-তার বাড়িতে রয়েছে তার একটি দিদি, একটি পোষা বিড়াল ডিনা, একটি বৃদ্ধা নার্স ও একজন গৃহশিক্ষিকা, যিনি তাকে সকাল ৯টার সময় পড়াতেন। এ ছাড়া নেপথ্য কাহিনি থেকে জানা যায় যে, কোনো একসময় সে দিবা স্কুলেও পড়তে গিয়েছিল। গল্পের বর্ণনা থেকে বোঝা যায় যে, অ্যালিস উচ্চবিত্ত, মধ্যবিত্ত বা বুর্জোয়া শ্রেণির একজন সদস্য। থাম্ব|অ্যালিস’ অ্যাডভঞ্চার ইন ওয়ান্ডারল্যান্ড (১৮৬৫)-এ জন টেনিয়েল-এর আঁকা অ্যালিস এবং শুকর ‘অ্যালিস অন দ্য স্টেজ’(এপ্রিল, ১৮৮৭)-এ অ্যালিসের ব্যক্তিত্ব বর্ণনা করতে গিয়ে ক্যারল বলেছেন যে, সে “স্নেহশীল এবং নম্র”, “ সবার কাছে বিনয়ী”, “বিশ্বাসী” এবং “অত্যন্ত কৌতূহলী ও জীবনকে পূর্ণরূপে উপভোগ করতে আগ্রহী, যা কেবলমাত্র শৈশবের আনন্দময় দিনগুলোতেই দেখা যায়, যখন সবকিছুই নতুন ও ন্যায্য মনে হয় এবং পাপ ও দুঃখকে ফাঁকা বুলি ছাড়া কিছুই মনে হয় না!” বিশ্লেষকরা তাকে ‘নিষ্পাপ’, ‘কল্পনাপ্রবণ’ , ‘অন্তর্মুখী’ , ‘সাধারণত সুসভ্য’ , ‘ক্ষমতাধারী ব্যক্তিত্বের সমালোচক’ এবং বুদ্ধিমতী বলে উল্লেখ করেন। অনেকে আবার তার চরিত্রে দোষও পেয়েছেন। তারা বলেছেন যে, আজবদেশে জন্তু-জানোয়ারদের সাথে কথা বলার সময় প্রায়শই সে নির্দয়ের মতো ব্যবহার করেছে , বিল দ্য লিজার্ডকে লাথি মারার মতো হিংসাত্মক কাজ করেছে এবং তার অভদ্র প্রত্যুত্তর এবং সংবেদনশীলতার অভাবের মাধ্যমে তার সামাজিক লালনপালন সম্বন্ধে জানা যায় । ডনাল্ড র‍্যাকিনের মতে, “তার শ্রেণি ও কাল আবদ্ধ কুসংস্কার, তার তীব্র চাঞ্চল্য ও শিশুসুলভ কান্না, তার খুঁতখুঁতেপনা ও আত্মবিশ্বাসী অজ্ঞতা, কখনো কখনো তার ভয়ঙ্কর কপটতা, তার সাধারণ অক্ষমতা ও বিহ্বলতা এবং দুটো অভিযানের শেষের কঠিন মুহূর্তকে কাপুরুষের ন্যায় তৎপরতার সাথে ছেড়ে যাওয়া সত্ত্বেও--[...]বহু পাঠক অ্যালিসকে নিয়ন্ত্রণ, অধ্যবসায়, সাহস এবং পরিণত সুবুদ্ধির একটি কাল্পনিক প্রতিমূর্তি হিসেবে দেখে।”
অ্যালিস চরিত্রটিকে অ্যালিস লিডেল হিসেবে প্রতিপন্ন করার ব্যাপারটা যথেষ্ট বিতর্কিত। বহু সমালোচক চরিত্রটিকে অ্যালিস লিডেল বা তার দ্বারা অনুপ্রাণিত বলে মনে করেন । অন্যদিকে আবার এর বিরোধে অনেকে বলেন যে, ক্যারল তার গল্পের মুখ্য চরিত্র ও লিডেলকে পৃথক মনে করেন। ক্যারলের মতে, তার চরিত্রটি বাস্তবের কোনো শিশুর ওপর ভিত্তি করে নির্মিত হয়নি, এটি সম্পূর্ণ একটি কাল্পনিক চরিত্র।
গল্পনির্মাণ
বাম|থাম্ব|অ্যালিস’ অ্যাডভেঞ্চার্স আন্ডারগ্রাউন্ড-এ ক্যারলের আঁকা অ্যালিসের একটি ছবি অ্যালিস’ অ্যাডভেঞ্চার্স ইন ওয়ান্ডারল্যান্ড-এর প্রথম খসড়া অ্যালিস’ অ্যাডভেঞ্চার্স আন্ডারগ্রাউন্ড-এ অ্যালিস চরিত্রটির প্রথম আবির্ভাব। ১৮৬২ সালের ৪ঠা জুলাইয়ের এক সন্ধ্যায় বন্ধু রবিনসন ডাকওয়ার্থ-এর সাথে নৌকাভ্রমণকালে লিডেল বোনেদের মনোরঞ্জনের জন্য গল্প বলা শুরু করেন। এই ধারা পরবর্তী নৌকাবিহারেও বজায় ছিল এবং এখান থেকেই এই আন্ডারগ্রাউন্ড কাহিনিটির উৎপত্তি। পরে দশম বর্ষীয়া অ্যালিস লিডেলের আবদারে ক্যারল গল্পটিকে লিখিত রুপ দেন, যা ১৮৬৩ সালের ফেব্রুয়ারিতে সম্পন্ন হয়। আন্ডারগ্রাউন্ড গল্পে ৩৭টি ছবি রয়েছে, যার মধ্যে ২৭টিতে অ্যালিস রয়েছে । ছবির অ্যালিসের সঙ্গে অ্যালিস লিডেলের খুব সামান্য মিল থাকায় ধরা হয় যে অ্যালিসের ছোটো বোন এডিথকে হয়তো এই ছবির জন্য মডেল হিসেবে নেওয়া হয়েছিল। ক্যারলের অ্যালিস টিউনিক পরে অন্যদিকে লিডেল বোনেরা সেলাই করা কাপড় পরত। গল্পের ছবিগুলিতে প্রাক-রাফায়েলীয় চিত্রকর দান্তে গেব্রিয়েল রোসেটি এবং আর্থার হিউজ-এর যথেষ্ট প্রভাব লক্ষ করা যায়। ১৮৬৪ সালের নভেম্বরে ক্যারল তার হাতে লেখা অ্যালিস’ অ্যাডভেঞ্চার্স আন্ডারগ্রাউন্ড বইটি অ্যালিস লিডেলকে উপহার দেন।
অ্যালিস’ অ্যাডভেঞ্চার্স ইন ওয়ান্ডারল্যান্ড-এর ছবি আঁকার জন্য জন টেনিয়েল £১৩৮ পারিশ্রমিক নিয়েছিলেন, যা কিনা ক্যারলের বার্ষিক রোজগারের এক-চতুর্থাংশ ছিল এবং এটি তিনি নিজের জন্যই দিয়েছিলেন। বইটিতে কাজ করার পূর্বেই টেনিয়েল ব্যঙ্গ-কৌতুক জাতীয় পত্রিকা পাঞ্চ-এর একজন সফল ও বিখ্যাত অঙ্কনশিল্পী ছিলেন । অন্যদিকে ক্যারলের তখন সাহিত্যিকরূপে কোনো খ্যাতি ছিল না। টেনিয়েল সম্ভবত আন্ডারগ্রাউন্ড-এর ছবিগুলোর ভিত্তিতেই অধিকাংশ ছবি এঁকেছেন। ক্যারল এক্ষেত্রে টেনিয়েল-এর কাজের তত্ত্বাবধান করতেন এবং ছবি-সংক্রান্ত বহু পরামর্শ দিতেন, যার মধ্যে একটি হল যে, অ্যালিসের চুল লম্বা ও হাল্কা রঙের হওয়া উচিত । অ্যালিসের জামাকাপড় ছিল মধ্য-ভিক্টোরীয় যুগের মধ্যবিত্ত পরিবারের একটি মেয়ের মতো। অ্যালিসের 'পিনাফোর', টেনিয়েল-এর আঁকা অ্যালিসের জামার একটি অংশ, যা পরবর্তীকালে চরিত্রটির পরিধানের একটি বিশেষ বৈশিষ্টে পরিণত হয়, তার ‘কর্মতৎপরতা এবং আনুষ্ঠানিকতার বালাইকে তোয়াক্কা না করার ইঙ্গিত বহন করে’। টেনিয়েল-এর আঁকা অ্যালিস তার পাঞ্চ পত্রিকায় প্রকাশিত অন্তত আটটি ব্যঙ্গচিত্র বা কার্টুন দ্বারা প্রভাবিত, যেগুলি ১৮৬০ থেকে শুরু করে পরবর্তী চার বছর ধরে প্রকাশিত হয়েছিল। ১৮৬০-এর কার্টুন, যার চরিত্রের সঙ্গে অ্যালিসের পরিহিত কাপড়ের অনেক মিল রয়েছে, তার পরিধানে ছিল, ফুল স্কার্ট, ফ্যাকাশে মোজা, চ্যাপটা জুতো এবং খোলা চুলের ওপর বাঁধা একটি ফিতা। কার্টুনের চরিত্রটি ছিল একজন মধ্যবিত্তীয় হাসিখুশি মেয়ে। তাকে অ্যালিসের মতোই "একজন শান্তিবাদী, হস্তক্ষেপকারী নয় এমন, ধৈর্যশীল এবং নম্র, অন্যের আগ্রাসনের ধীর-স্থিরভাবে জবাবদানকারী" ব্যক্তি হিসেবে দেখানো হয়েছে।
অ্যালিসের পরবর্তী গল্প থ্রু দ্য লুকিং গ্লাস-এ ছবি আঁকার জন্য টেনিয়েল পারিশ্রমিক বাবদ £২৯০ নেন, যা একইভাবে ক্যারল নিজের ব্যক্তিগত সঞ্চয় থেকে দেন। তবে পরবর্তী গল্পে টেনিয়েল অ্যালিসের পরিধানে সামান্য পরিবর্তন আনেন, যেমন অ্যালিসের সাদামাটা মোজা পরিবর্তিত হয়ে হয় আড়াআড়ি ডোরাকাটা এবং পিনাফোর অলংকৃত ও ফিতাযুক্ত হয়।
লাল এবং শ্বেত রানির মতোই প্রথমদিকে অ্যালিসের পরনে ছিল ক্রিনোলিনযুক্ত চেসম্যানলাইক স্কার্ট, কিন্তু ক্যারল সেই পরিধানশৈলী বাতিল করেন। তার পরিহিত রানির মতো পোশাক এবং রেলগাড়িতে পোলিশ-শৈলীর বাস্ল (bustle)-যুক্ত পরিধান তৎকালীন প্রচলিত রুচিকেই ব্যক্ত করে। প্রাক-রাফায়েলীয় চিত্রকর জন মিলাস-এর ‘মাই ফার্স্ট সারমন’ (১৮৬৩) এবং ভিক্টোরীয় চিত্রকর অগাস্টাস লিওপোল্ড এগ-এর ‘দ্য ট্রাভেলিং কম্প্যানিয়ন’ (১৮৬২)-এর চরিত্রগুলির পরিধানের সঙ্গে রেলগাড়িতে অ্যালিসের পরিধানের মধ্যে বেশ কিছু মিল দেখতে পাওয়া যায়। অ্যালিসের ছবি আঁকার সময় টেনিয়েল মডেল ব্যবহার করতে অস্বীকার করায় ক্যারল ক্ষুণ্ণ হয়েছিলেন। এ প্রসঙ্গে তিনি লিখেছেন যে, মডেল ব্যবহার না করারা জন্য ছবিগুলোতে অ্যালিসের পা ও মাথা সঠিক অনুপাতে হয়নি।
১৮৮১-এর ফেব্রুয়ারিতে ক্যারল অ্যালিস’ অ্যাডভেঞ্চার্স ইন ওয়ান্ডারল্যান্ড-এর রঙিন ও বড়ো বড়ো চিত্রযুক্ত সরলীকৃত সংস্করণ দ্য নার্সারি ‘অ্যালিস’-এর প্রকাশের সম্ভাবনার বিষয়ে প্রকাশকের সাথে যোগাযোগ করেন। এই সংস্করণের জন্য টেনিয়েল অ্যালিস’ অ্যাডভেঞ্চার্স ইন ওয়ান্ডারল্যান্ড-এর ২০টি ছবিকে রং করেন এবং তাতে কিছু পরিবর্তনও আনেন। এই ছবিগুলোতে অ্যালিসকে স্বর্ণকেশী (blonde) দেখানো হয়েছে, যেখানে তার জামার রং হল হলুদ এবং মোজার রং নীল। এই ছবিগুলোতে তার পাটযুক্ত জামা থাকে এবং পিঠের দিকে ফিতে থাকে, এর পাশাপাশি চুলেও ফিতা থাকে। এডমন্ড  ইভান্স এই রঙিন ছবিগুলোর ছাপানোর জন্য ক্রোমোজাইলোগ্রাফির সাহায্য নেন, যেখানে কাঠের ব্লকের মাধ্যমে  রঙিন ছবি তৈরি করা হয়।
গল্পের সারসংক্ষেপ
গ্রীষ্মের প্রেক্ষাপটে রচিত অ্যালিস’ অ্যাডভেঞ্চার্স ইন ওয়ান্ডারল্যান্ড-এর সূচনা হয় নদীতীরে বসে থাকা দিদির সাথে অ্যালিসের। ঘটনাচক্রে একটি শ্বেত খরগোসকে পিছু করতে গিয়ে সে একটি খরগোসের গর্তে পড়ে গিয়ে আজবদেশে পৌঁছায়। সেখানে গিয়ে নানান অদ্ভুত চরিত্রের সাথে তার দেখা হয় এবং বহুবার তার আকার বদলে যায়। অবশেষে দিল Knave of Hearts-এর বিচারে সে নিজেকে সাক্ষী হিসেবে পায়। এরপর রাজা এবং রানি দ্বারা পরিত্যাগের আদেশ পেলে অ্যালিসের সাথে তাদের বাদানুবাদ ঘটে এবং সে জানায় যে তারা তাসের পাতা ছাড়া কিছুই নয়। তর্কাতর্কির ফলে তারা অ্যালিসের ওপর ঝাঁপিয়ে পড়ার পরমুহূর্তে অ্যালিস নিজেকে নদীতীরে পায় এবং বুঝতে পারে যে সে স্বপ্ন দেখছিল।
সাংস্কৃতিক প্রভাব
থাম্ব|অ্যালিস ইন ওয়ান্ডারল্যান্ড-এর অনুকরণে রচিত রাজনৈতিক ব্যঙ্গরচনা ক্লারা ইন ব্লান্ডারল্যান্ড (১৯০২) অ্যালিসকে একটি সাংস্কৃতিক প্রতিভূ হিসেবে চিহ্নিত করা হয়ে থাকে। অ্যালিসের গল্পের বইগুলো এখনও ছাপা হয়ে থাকে এবং প্রথম বইটি একশোটি ভাষায় অনুদিত হয়েছে । অ্যালিস অ্যাডভেঞ্চার্স ইন ওয়ান্ডারল্যান্ড সময়কে উপেক্ষা করে বর্তমানেও বিখ্যাত বইয়ের তালিকায় নিজের জায়গা করে তার জনপ্রিয়তা অক্ষুণ্ণ রেখেছে। ২০১৫ সালের এক ব্রিটিশ সমীক্ষা অনুযায়ী শিশু সাহিত্যের শীর্ষ ২০টি জনপ্রিয় চরিত্রের মধ্যে একটি হল অ্যালিস। তার নামে এমনকি একটি হেয়ারব্যান্ড-ও বাজারে উপলব্ধ রয়েছে, যা হুবহু টেনিয়েল-এর আঁকা অ্যালিসের হেয়ারব্যান্ডের মতো। অ্যালিসের গল্পদুটির অব্যাহত জনপ্রিয়তার ফলে একে কেন্দ্র করে বহু পরিমার্জনা, গল্প ও শৌখিন দ্রব্য নির্মিত হয়েছে। মধ্য-ভিক্টোরীয় যুগের প্রথম দিক থেকেই সাহিত্যিক ক্ষেত্রে এর প্রভাব লক্ষ্ করা যায়। এইসময় অ্যালিসের গল্পশৈলীর অনুকরণে বহু উপন্যাস ও সমসাময়িক রাজনৈতিক বিষয়ের ওপর ব্যঙ্গরচনা নির্মিত হয়। আবার কোনো কোনো ক্ষেত্রে অ্যালিসের গল্পে ব্যবহৃত কোনো বিষয়কে নতুনভাবে পেশ করার প্রবণতাও দেখা যায়। এই ধরনের রচনায় স্ত্রী-পুরুষ নির্বিশেষে অ্যালিসের মতো চারিত্রিক গুণসম্পন্ন (সাধারণত ভদ্র, স্পষ্টবাদী ও আত্মবিশ্বাসী) এক বা একাধিক প্রধান চরিত্রকে দেখা যায়।
ক্যারলের জীবদ্দশাতেই অ্যালিসের দুটো বই বাণিজ্যিকভাবে সাফল্য লাভের পাশাপাশি সমালোচকদের দ্বারা বহুল প্রশংসিত হয়েছিল। ১৮৯৮ অবধি অ্যালিস অ্যাডভেঞ্চার্স ইন ওয়ান্ডারল্যান্ড-এর ১৫০,০০০-এর বেশি এবং থ্রু দ্য লুকিং গ্লাস-এর ১০০,০০০-এর বেশি কপি মুদ্রিত হয়। ভিক্টোরীয় যুগের পাঠকরা অ্যালিসের বইদুটিকে হালকা মেজাজের বিনোদন হিসেবে নিত যেখানে অন্যান্য শিশু পাঠ্যবইয়ের মতো নীতিকথার বাড়াবাড়ি থাকত না। অ্যালিসের বইয়ের পর্যালোচনা করতে গিয়ে দ্য স্পেকটেটর পত্রিকায় অ্যালিসকে ‘একটি মনোমুগ্ধকারী ছোটো মেয়ে [……] যার কথাবার্তার ধরন উত্তম প্রকৃতির’ বলে বর্ণনা করা হয়েছে, অন্যদিকে দ্য পাব্লিশার্স সার্কুলার তাকে ‘সাদাসিধে, স্নেহশীল মেয়ে’ হিসেবে প্রশংসা করেছে। বহু পর্যালোচক বইটিতে টেনিয়েল-এর ছবিগুলোকে বাড়তি পাওনা হিসেবে দেখেছেন, এপ্রসঙ্গে দ্য লিটারারি চার্চম্যান টেনিয়েল-এর আঁকা অ্যালিসকে এর চারপাশে ঘিরে থাকা কিম্ভূতাকার চরিত্রের মধ্যে একটি কমনীয় পরিত্রাণ হিসেবে লক্ষ্য করেছেন। পরবর্তীকালে বহু সাহিত্য সমালোচক অ্যালিসের চরিত্রটিকে অদ্ভুত কিংবা উনিশ শতকের মধ্যবর্তী সময়কালে প্রচলিত শিশু মুখ্য চরিত্রের অবসান হিসেবে দেখেছেন। রিচার্ড কেলি চরিত্রটিকে ক্যারল কর্তৃক ভিক্টোরীয় যুগের অনাথ শিশুচরিত্রের পুনর্নির্মাণের মাধ্যমে সৃষ্ট একটি নায়ক হিসেবে দেখেছেন। কেলির মতে, অ্যালিসকে অবশ্যই পরিবার থেকে অনেক দূরে ওয়ান্ডারল্যান্ড-এ নিজের ওপর আস্থা রাখতে হয়েছে, তবে এখানে একজন পিতৃমাতৃহীনা শিশুচরিত্রের ধরাবাঁধা নৈতিক ও সামাজিক কাহিনির ঘনঘটার পরিবর্তে ওয়ান্ডারল্যান্ড-এর কিম্ভূতাকার অধিবাসীদের মধ্যে থেকে নিজের প্রকৃত স্বরূপকে বাঁচিয়ে রাখার বুদ্ধিদীপ্ত সংগ্রাম বর্ণিত হয়েছে। অ্যালিসন লুরি বলেছেন যে, অ্যালিস মধ্য-ভিক্টোরীয় যুগের একপেশে আদর্শ বালিকার ধারণাকে বুড়ো আঙুল দেখিয়েছেঃ অ্যালিস প্রচলিত আদর্শের সঙ্গে মানিয়ে নেওয়ার মতো ধাতের মেয়ে ছিল না, এবং সে ওয়ান্ডারল্যান্ড-এর হোমরা-চোমরাদের রীতিমতো চ্যালেঞ্জ ছুড়ে দিয়েছিল।
১৯৩০ থেকে ১৯৪০-এর মধ্যে অ্যালিসের গল্পদুটি ফ্রয়েডের মনোঃসমীক্ষণ তত্ত্বের আলোকে সমালোচিত হয়। ফ্রয়েডের অনুগামীরা অ্যালিস অ্যাডভেঞ্চার্স ইন ওয়ান্ডারল্যান্ডে সংঘটিত ঘটনাগুলিকে লেখকের আকাঙ্ক্ষা ও ব্যক্তিত্বের প্রতিফলন হিসেবে দেখেছেন, কেন-না গল্পগুলো কোনো ভাবনাচিন্তা ছাড়া স্বতঃস্ফূর্তভাবে বলা হয়েছিল । ১৯৩৩ সালে অ্যান্থনি গোল্ডস্মিড তার পেশ করা ‘the modern idea of Carroll as a repressed sexual deviant’ তত্ত্বে বলেছেন যে, গল্পদুটিতে অ্যালিস আসলে ক্যারলের প্রতিরূপ ছাড়া কিছুই নয়। তবে গোল্ডস্মিডের এই বহুচর্চিত তত্ত্বকে আজগুবিও বলা যেতে পারে। যাই হোক না কেন ফ্রয়েডীয় অনুগামীরা গল্পদুটিতে ক্লাসিক্যাল ফ্রয়েডীয় শব্দের বহু আলঙ্কারিক প্রয়োগের হদিশ পেয়েছেন, যেমন- যোনিরূপী খরগোসের গর্ত, লিঙ্গরূপী অ্যালিস, অ্যাম্নিওটিক তরলরূপী অস্রুর জলাশয়, স্নায়বিক বিকারগ্রস্ত মাতৃতুল্য এবং পুরুষত্বহীন পিতৃতুল্য চরিত্র, শিরশ্ছেদ (নপুংস্করণ)-এর ভয়, দ্রুত ব্যক্তিত্বের পরিবর্তন ইত্যাদি। বাম|থাম্ব|ডিজনির চলচ্চিত্রে (১৯৫১) অ্যালিস ‘টেনিয়েল-এর একমাত্র শ্রেষ্ঠ প্রতিদ্বন্দ্বী’ হিসেবে পরিচিত ওয়াল্ট ডিজনি ১৯৫১ সালে অ্যালিসকে কেন্দ্র করে একটি প্রভাবশালী চলচ্চিত্র নির্মাণ করেন, যা পপ্ সংস্কৃতির জগতে অ্যালিসের চরিত্রকে স্থাপন করতে সাহায্য করেছিল। যদিও এর আগে টমাস ক্রয়েল-এর প্রকাশিত অ্যালিসের দুটি বইয়ের অননুমোদিত মার্কিনি সংস্করণে নীল জামা পরিহিতা স্বর্ণকেশী অ্যালিসকে দেখানো হয়েছিল, তবুও সম্ভবত প্রথমবার ডিজনির চলচ্চিত্রে এহেন চরিত্র চিত্রণের মাধ্যমে জনমানসে তার এই রূপ পরিচিতি লাভ করে। ম্যারি ব্লেয়ার-এর আঁকা চিত্র এবং টেনিয়েল-এর কার্টুনগুলোর ভিত্তিতে ডিজনির সংস্করণে অ্যালিসের চরিত্রটি নির্মাণ করা হয়েছিল। প্রথমদিকে সিনেমাটি তেমন সাফল্য না পেলেও পরবর্তীকালে কলেজ পড়ুয়াদের মধ্যে এটি প্রবল জনপ্রিয়তা লাভ করে, তারা সিনেমাটিকে মাদকে সিক্ত বর্ণনা হিসেবে দেখে। তবে ১৯৭৪ সালে মাদকের সাথে তার কোনো সম্পর্ক নেই এই বার্তা দিয়ে সিনেমাটি আবার মুক্তি পায়। সিনেমাটিকে ঘরোয়া মনোরঞ্জন হিসেবে প্রচার করা হলেও, মাদকের সঙ্গে তার সম্পর্কের ব্যাপারটাকে অননুমোদিত ব্যাখ্যা হিসেবে দেখা হয়।
ক্রমাগত নবরুপে ও ভাবনায় পেশ করার দরুন একুশ শতকেও অ্যালিসের জনপ্রিয়তা অক্ষুণ্ণ রয়েছে। Men in Wonderland-এ ক্যাথেরিন রবসন লিখেছেন যে, “তার যাবতীয় বিভিন্ন ও সংশ্লিষ্ট রূপ, তা আন্ডারগ্রাউন্ড কিংবা থ্রু দ্য লুকিং গ্লাস হোক, পাঠ্য কিংবা দৃশ্যগত হোক, চিত্র কিংবা ফোটোগ্রাফ হোক, ক্যারলের শ্যামাঙ্গিনী কিংবা টেনিয়েলের স্বর্ণকেশী কিংবা বাস্তবের অ্যালিস লিডেলের মতো ডিজনির শান্তশিষ্ট মেয়ে হোক […] যে-কোনো রূপেই এবং তার প্রথম আবির্ভাবের মতোই বর্তমানেও সর্বব্যাপী অ্যালিস, একটি চূড়ান্ত সাংস্কৃতিক প্রতিভূ। রবার্ট ডুগলাস-ফেয়ারহার্স্ট অ্যালিসের কালচারাল স্ট্যাটাসকে ‘একটি আধুনিক অতিকথার মতো আরও কিছু’-এর সঙ্গে তুলনা করে, তার চরিত্রকে “বিমূর্ত আশা ও ভয়ের” একটি খালি ক্যানভাসের মতো বলেছেন যা চরিত্রকে গভীর অর্থ প্রদান করে। জো জ্যাক এবং ইউজিন গিডেন্স বলেছেন যে, চরিত্রটি পপ কালচারে নিজের স্থান অধিকার করে রেখেছে, যেখানে “নীল জামা পরিহিতা অ্যালিস মাথার খুলি ধারণকারী হ্যামলেটের মতো সর্বব্যাপী”, যা ওয়ান্ডারল্যান্ড কিংবা থ্রু দ্য লুকিং গ্লাস না পড়েই জনমানসে একটা অদ্ভুত জায়গা করে নিয়েছে। তারা আরও বলেছেন যে, এর মাধ্যমে পরবর্তী রচনাগুলির ক্ষেত্রে সৃজনশীল স্বাধীনতা আসে যেক্ষেত্রে স্বাভাবিকভাবেই মূল গল্পগুলোকে উপেক্ষা করা যেতে পারে।
জাপানের পপ সংস্কৃতিতে অ্যালিসের একটি উল্লেখযোগ্য প্রভাব রয়েছে। এক্ষেত্রে অ্যালিসের গল্পদুটির অব্যাহত জনপ্রিয়তার জন্য টেনিয়েলের চিত্রকর্ম এবং ডিজনির চলচ্চিত্রকে অনেকাংশে দায়ী করা হয়ে থাকে। জাপানের যুব সংস্কৃতি তাকে “একটি বিপ্লবের প্রতীক হিসেবে চিহ্নিত করে থাকে ঠিক যেমনটি ১৯৬০-এর দশকে আমেরিকান ও ব্রিটিশরা করেছিল হিপি-দের ক্ষেত্রে”। জাপানি ফ্যাশানে বিশেষত ললিতা ফ্যাশানে অনুপ্রেরণার উৎস হিসেবে অ্যালিসের অবদান কম নয়। জাপানে তার জনপ্রিয়তার প্রধান কারণ হল সে শোজো আদর্শকে অঙ্গীভূত করেছে, এটি মেয়ে সংক্রান্ত একটি জাপানি চিন্তাধারা যেখানে মেয়েটি ‘বাহ্যিক দিক থেকে স্নেহশীল ও নিষ্পাপ এবং অন্তর থেকে যথেষ্ট স্বাধীনচেতা মনভাবাপন্ন হয়।
অন্যান্য আলঙ্কারিক
থাম্ব|থ্রু দ্য লুকং গ্লাসে নুয়েল-এর একরঙা চিত্রে অ্যালিস (১৯০১) অ্যালিসের দুটো বই-ই বহুবার নবরূপে অলঙ্কৃত হয়েছে। ১৯০৭ সালে অ্যালিস’ অ্যাডভেঞ্চার্স ইন ওয়ান্ডারল্যান্ড-এর গ্রন্থস্বত্বের মেয়াদ শেষ হয়ে যাওয়ার পরপরই আটটি পৃথক নতুন সংস্করণ প্রকাশিত হয়, যার মধ্যে একটিতে চিত্রকর আর্থার রেখ্যাম দ্বারা আর্ট নুভু (Art Nouveau ) শিল্পরীতিতে অঙ্কিত চিত্র সংযোজিত হয়। এ ছাড়াও ১৯০৭-এ প্রকাশিত অন্যান্য সংস্করণে যেসব চিত্রকররা তাদের অবদান রেখেছেন তাদের মধ্যে উল্লেখযোগ্য হলেন চার্লস রবিনসন, ডব্লিউ এইচ ওয়াকার, টমাস মেব্যাংক, এবং মিলিসেন্ট সোয়ার্বি। এর পাশাপাশি বিখ্যাত চিত্রকরের মধ্যে ছিলেন ব্লাঞ্চে ম্যাকমানুস (১৮৯৬); পিটার নুয়েল (১৯০১), যিনি একরঙা (monochrome) ছবি আঁকেন; মেবেল লুসি অ্যাটওয়েল (১৯১০); হ্যারি ফার্নিস (১৯২৬); এবং উইলি পোগানি (১৯২৯), যিনি আর্ট ডেকো শিল্পরীতিতে চিত্র অঙ্কন করেন।
১৯৩০-এর পরবর্তীকালের উল্লেখযোগ্য অঙ্কনশিল্পী হলেন এডগার থার্স্টান (১৯৩১); ডি আর সেক্সটন (১৯৩৩) এবং জে মর্টন সেল (১৯৩৩), এঁরা দুজনেই তাদের চিত্রে অ্যালিসের পূর্বতন বৈশিষ্ট্যকে ফুটিয়ে তোলেন; মেরভিন পিক (১৯৫৪); র‍্যাল্ফ স্টেডম্যান (১৯৬৭), যিনি তার চিত্রকর্মের জন্য ১৯৭২ সালে ফ্রান্সিস উইলিয়াম মেমোরিয়াল পুরস্কারে ভূষিত হন; সালভাদোর দালি (১৯৬৯), যিনি তার আঁকায় পরাবাস্তববাদের প্রয়োগ ঘটান এবং পিটার ব্লেক, যিনি তার আঁকায় জলরঙের ব্যবহার করেন। ১৯৭২ সাল নাগাদ অ্যালিস অ্যাডভেঞ্চার্স ইন ওয়ান্ডারল্যান্ড-এ ৯০জন এবং থ্রু দ্য লুকিং গ্লাস-এ ২১জন অঙ্কনশিল্পী তাদের চিত্রের মাধ্যমে বইগুলি সাজান। ১৯৮০-এর দশক, ১৯৯০-এর দশক এবং ২০০০-এর দশকের প্রথমদিকের উল্লেখযোগ্য অঙ্কনশিল্পী হলেন ব্যারি মোজার (১৯৮২); গ্রেগ হিল্ডব্র্যান্ড (১৯৯০); ডেভিড ফ্রাঙ্কল্যাণ্ড (১৯৯৬); লিসবেথ জোয়ারগার (১৯৯৯), যিনি অ্যালিসের ছবিগুলো আঁকার ক্ষেত্রে জলরঙের ব্যবহার করেন; হেলেন অক্সেনবারি (১৯৯৯)যিনি অ্যালিসের গল্পের ছবি আঁকার জন্য দুটি পুরস্কার পেয়েছিলেন--১৯৯৯ সালে কার্ট মাস্লার পুরস্কার এবং ২০০০ সালে কেট গ্রিনাওয়ে মেডেল; আমেরিকান অঙ্কনশিল্পী ডিলস ম্যাকগ্র যিনি অ্যালিসের চিত্রগুলি অঙ্কন করার ক্ষেত্রে বিমূর্ত ভাবনার প্রয়োগ ঘটান।
মহিউদ্দিননগর
মহিউদ্দিননগর ভারতের বিহার রাজ্যের সমষ্টিপুর জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে মহিউদ্দিননগর শহরের জনসংখ্যা হল ১৩,৭৬৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৪%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে মহিউদ্দিননগর এর সাক্ষরতার হার বেশি।
এই শহরের জনসংখ্যার ২১% হল ৬ বছর বা তার কম বয়সী।
ধনতলা ইউনিয়ন
ধনতলা ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
আয়তন
ধনতলা ইউনিয়নের আয়তনঃ ৩৫.৬৬ বর্গকি.মি ।
জনসংখ্যার উপাত্ত
জন্ম নিবন্ধন মতে, ২২১১০ জন, পুরুষ ১১১২২ জন এবং মহিলা- ১০৯৮৮ জন। মোট পরিবার ৫০০০ টি।। বাংলাদেশর ১৯৯১ সনের আদমশুমারি অনুসারে চাড়োল ইউনিয়নের জনসংখ্যা ১৭,৯৫৯ জন।
ক্যাপ্টেন মিলার
ক্যাপ্টেন মিলার হল একটি আসন্ন ভারতীয় তামিল -ভাষা যুগের অ্যাকশন অ্যাডভেঞ্চার ফিল্ম। এটি অরুণ মাথেশ্বরন রচিত ও পরিচালিত। এতে প্রধান চরিত্রে ধনুশ অভিনয় করেছেন, প্রিয়াঙ্কা আরুল মোহন, শিবা রাজকুমার, সুন্দীপ কিষাণ এবং জন কোকেন প্রধান ভূমিকায় অভিনয় করেছেন। সত্য জ্যোতি ফিল্মসের অধীনে ছবিটি প্রযোজনা করেছেন সেনধিল এবং অর্জুন থ্যাগরাজন।
মাথেশ্বরণ ২০১৮ সালে স্ক্রিপ্ট লিখেছিলেন এবং সত্য জ্যোতি ফিল্মস এটি প্রযোজনা করেছিল। যাইহোক, ২০১৯ সাল পর্যন্ত যখন এটি আকারে আসতে শুরু করে তখন কিছুই চূড়ান্ত হয়নি। এটির নামকরণ করা হয়েছিল ডি৪৭ (একটি প্রধান চরিত্রে ধানুশের ৪৭ তম চলচ্চিত্র)। ছবিটি ২০২২ সালের জুলাই মাসে ঘোষণা করা হয়েছিল এবং প্রধান ফটোগ্রাফিটি সেই সেপ্টেম্বরে শুরু হয়েছিল, যা চেন্নাই, তিরুনেলভেলি এবং টেনকাসিতে হয়েছিল । সঙ্গীত পরিচালনা করেছেন জিভি প্রকাশ কুমার, সিনেমাটোগ্রাফি পরিচালনা করেছেন সিদ্ধার্থ নুনি এবং সম্পাদনা করেছেন নাগুরান রামচন্দ্রন।
সঙ্গীত
পোলাধবন (২০০৭), আদুকালাম (২০১১), মায়াক্কাম এনা (২০১১), অসুরান (২০১৯), মারান (২০২২) এবং বাথি (২০২৩) এর পরে জিভি প্রকাশ কুমার ধানুশের সাথে তার সপ্তম সহযোগিতায় সাউন্ডট্র্যাক এবং ফিল্ম স্কোর রচনা করছেন ; প্রথমে মাথেশ্বরনের সাথে।
পশ্চিম ইউরোপীয় সময়
ইউটিসি দ্রাঘিমাংশের অবস্থিত অঞ্চলসমূহ অন্য সময় অঞ্চল ব্যবহার করে
এই অঞ্চলসমূহ ৭°৩০' প এবং ২২°৩০' প ("প্রাকৃত" ইউটিসি) মধ্যে অবস্থিত।
ইউটিসি +০১:০০ ব্যবহারিত অঞ্চলসমূহ দেখুন: কেন্দ্রীয় ইউরোপীয় সময়
প্রশান্ত আমুর
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বিবাহিত মহিলাদের সম্পত্তি আইন ১৮৮২
বিবাহিত মহিলাদের সম্পত্তি আইন ১৮৮২ (৪৫ এবং ৪৬ ভিসিটি. সি.৭৫) যুক্তরাজ্যের পার্লামেন্টের একটি আইন যা বিবাহিত মহিলাদের সম্পত্তির অধিকার সম্পর্কিত ইংরেজ আইনকে উল্লেখযোগ্যভাবে পরিবর্তন করে, যা অন্যান্য বিষয় ছাড়াও বিবাহিত মহিলাদের সম্পত্তিতে নিজস্ব মালিকানা ও নিয়ন্ত্রণের অধিকার প্রতিষ্ঠার অনুমতি দেয়।
আইনটি ইংল্যান্ড (এবং ওয়েলস) এবং আয়ারল্যান্ডে প্রযোজ্য, কিন্তু স্কটল্যান্ডে গৃহীত হয়নি। বিবাহিত নারী সম্পত্তি আইন অন্যান্য ব্রিটিশ অঞ্চলে অনুরূপ আইনের জন্য একটি মডেল ছিল। উদাহরণস্বরূপ, ভিক্টোরিয়া ১৮৮৪ সালের আইন, ১৮৮৯ সালের নিউ সাউথ ওয়েলস এবং বাকি অস্ট্রেলীয় উপনিবেশগুলি ১৮৯০ এবং ১৮৯৭ এর মধ্যে অনুরূপ আইন পাস করে।
ইংরেজ নারীদের সম্পত্তির অধিকার
ইংরেজ আইন স্ত্রীর ভূমিকাকে একজন নারীর আশ্রয় বলে সংজ্ঞায়িত করে, স্বামীর প্রতি তার অধীনতার উপর জোর দেয় এবং তাকে "তার স্বামী, তার ব্যারন বা প্রভুর সুরক্ষা ও প্রভাবের অধীনে রাখে"। বিবাহের পর, স্বামী এবং স্ত্রী আইনের অধীনে এক ব্যক্তি হয়েছিলেন, কারণ স্ত্রীর সম্পত্তি তার স্বামীর কাছে সমর্পণ করা হয়েছিল এবং তার আইনি পরিচয় বিদ্যমান ছিল না।বিবাহের সময় স্ত্রীর দ্বারা অর্জিত কোন ব্যক্তিগত সম্পত্তি, যদি না নির্দিষ্ট করা হয় যে এটি তার নিজের আলাদা ব্যবহারের জন্য, স্বয়ংক্রিয়ভাবে তার স্বামীর কাছে চলে যায়। উদাহরণস্বরূপ, যদি একজন নারী লেখকের বিয়ের আগে কপিরাইট থাকে, তাহলে কপিরাইট স্বামীর কাছে চলে যায়। অধিকন্তু, একজন বিবাহিত মহিলা তার স্বামীর অনুমতি ছাড়া উইলের খসড়া তৈরি করতে বা কোন সম্পত্তি নিষ্পত্তি করতে অক্ষম ছিলেন।
মহিলারা প্রায়শই তাদের উত্তরাধিকার সূত্রে সীমাবদ্ধ ছিল। যখন ভাইদের সাথে মহিলারা কখনও কখনও উত্তরাধিকারসূত্রে প্রাপ্ত ব্যক্তিগত সম্পত্তির মধ্যে সীমাবদ্ধ ছিল, যার মধ্যে ছিল পোশাক, গহনা, গৃহস্থালির আসবাবপত্র, খাদ্য এবং সমস্ত চলমান সামগ্রী, তখন পুরুষদের প্রকৃত সম্পত্তি (জমি) পাওয়ার সম্ভাবনা বেশি ছিল। এমন কোন ক্ষেত্রে যেখানে কোন উইল পাওয়া যায়নি, জ্যেষ্ঠাধিকারে ইংরেজ আইন স্বয়ংক্রিয়ভাবে সবচেয়ে বড় ছেলেকে সমস্ত বাস্তব সম্পত্তির অধিকার দিয়েছে, এবং কন্যা শুধুমাত্র একজন পুরুষ উত্তরাধিকারীর অনুপস্থিতিতে প্রকৃত সম্পত্তি পেয়েছে। ১৯২৫ সালের সম্পত্তি আইনে ইংল্যান্ডের প্রকৃত সম্পত্তির প্রাচীন আইনকে সরলীকরণ এবং আপডেট না করা পর্যন্ত ব্রিটেনের বিধিবদ্ধ বইগুলিতে অন্তর্নিহিত জ্যেষ্ঠাধিকারের আইনটি রয়ে গেছে।
যেসব বাবারা তাদের মেয়েদের দুর্ভাগ্যজনক পরিস্থিতি সম্পর্কে সচেতন, তারা প্রায়ই যৌতুক প্রদান করতেন অথবা বিবাহ পূর্ব চুক্তিতে হাত খরচের অর্থের জন্য কাজ করতেন, যে সম্পত্তি তার স্বামীর নিয়ন্ত্রণের অধীন নয়, তার একক এবং পৃথক ব্যবহারের জন্য যে সম্পত্তি ছিল আয় তার থেকে আলাদা।
হারামণি
হারামনি হলো মুহম্মদ মনসুরউদ্দিনের বাংলা লোকগানের ১৩ খণ্ডের সংকলনের শিরোনাম। মনসুরউদ্দিন বাংলার বিভিন্ন অঞ্চল থেকে ৫,০০০-এরও বেশি লোকগীতি সংগ্রহ করেছিলেন। তিনি সেগুলোকে কয়েকটি খণ্ডে সংকলন করেন এবং গ্রামীণ এলাকা থেকে সংগৃহীত লোকগীতি প্রকাশের জন্য নির্ধারিত মাসিক সাহিত্য পত্রিকা প্রবাসীর একটি নিয়মিত বিভাগের নামানুসারে সেগুলোর শিরোনাম করেন। হারামনি শব্দের আক্ষরিক অর্থ হারানো রত্ন।
প্রকাশনার ইতিহাস
হারামনির প্রথম খণ্ড মূলত বাউল গানের সংকলন, সালে প্রকাশিত হয়েছিল । মনসুরউদ্দিন নিজেই এই খণ্ডটি প্রকাশ করেন যা ছাপা হয়েছিল করিম বক্স ব্রাদার্স। নোবেল বিজয়ী কবি রবীন্দ্রনাথ ঠাকুর যখন বইটির প্রথম খণ্ড প্রকাশিত হয় তখন এর ভূমিকা লিখেছিলেন। ১৯৪২ সালে কলকাতা বিশ্ববিদ্যালয় থেকে দ্বিতীয় খণ্ড প্রকাশিত হয়। ১৯৪৮ সালে মনসুরউদ্দিন হারামনির তৃতীয় খণ্ড প্রকাশের উদ্যোগ নেন। ঢাকা বিশ্ববিদ্যালয় ১৯৫৯ সালে চতুর্থ খণ্ড প্রকাশ করে। পাণ্ডুলিপিটিতে ৪০০ টি গান ছিল এবং এর মধ্যে ৩০০ টি হারিয়ে গেছে। চতুর্থ খণ্ডে পাগলা কানাইয়ের অনেক গান ছিল। পঞ্চম খণ্ডটি অধ্যাপক মুহম্মদ আবদুল হাই কর্তৃক সম্পাদিত এবং ঢাকা বিশ্ববিদ্যালয়ের বাংলা বিভাগ থেকে ১৯৬১ সালে প্রকাশিত হয়। এতে লালন ফকির ও পাগলা কানাইয়ের অনেক গান ছিল। আবার মনসুরউদ্দিনই নিজের উদ্যোগে ১৯৬৭ সালে হারামনির ষষ্ঠ খণ্ড প্রকাশ করেন। তবে ততদিনে বাংলা একাডেমি ১৯৬৪ সালে সপ্তম খণ্ড প্রকাশ করে। ষষ্ঠ খণ্ডে লালন ফকিরের প্রায় দুই শতাধিক গান রয়েছে। সপ্তমটিতে ছিল প্রায় সাত শতাধিক গান যার অনেকগুলো সিলেট এলাকা থেকে সংগৃহীত। এছাড়াও পাঞ্জেরী শাহ বা পাঞ্জু শাহের কেউ কেউ ছিলেন। হাসন রাজা, পাঞ্জু শাহ, শীতলংশা শাহ, আরকুম শাহ, মনোমোহন, রাধারমন, দ্বিজ দাস, শেখ ভানু, কুরবান, আবদুল জব্বার, মদন গানবী, শাহ মোহাম্মদ ইয়াসিন, প্রমুখের জীবনকে কেন্দ্র করে মনসুরউদ্দিন এই খণ্ডে ৮৪ পৃষ্ঠার একটি দীর্ঘ ভূমিকা যুক্ত করেছেন। রাম গোপাল, কালা চাঁদ পাগলা, অনন্ত গোসাই ও আব্দুল ওয়াহেদ প্রমুখ। অষ্টম খণ্ডে কুষ্টিয়া, ফরিদপুর, পাবনা ও ঢাকা থেকে সংগৃহীত আট শতাধিক গান রয়েছে। এটি ১৯৭৬ সালে প্রকাশিত হয়েছিল। বাংলা একাডেমিই ১৯৮৮ সালে নবম খণ্ড প্রকাশ করে। যাইহোক, দশম খণ্ড ইতিমধ্যে ১৯৮৪ সালে প্রকাশিত হয়েছিল। ১৩তম খণ্ডটি ১৯৮৪ সালে বাংলাদেশ লোকসাহিত্য পরিষদ কর্তৃক প্রকাশিত হয়। বাংলা একাডেমি, ঢাকা থেকে আরও আটটি খণ্ড প্রকাশ করা বাকি রয়েছে।
বিষয়বস্তু
বাউল গান ছাড়াও হারামনিতে বিভিন্ন শ্রেণীর গ্রামীণ গান রয়েছে যেমন মায়েলি গান, বারো মাইশ্য এবং দেহা তাতওয়া । প্রেমদাসা বৈরাগীর গাওয়া লালন ফকিরের একটি গান হারামনিতে এইভাবে দেখা যায়:
মন আমার কি ছার গৌরব করছো! দেখ না রে সব হাওয়ার খেলা, হাওয়া বন্ধ হতে কি হবে?
খাওয়া হাওয়ার হাওয়াখানা মাওলা বলে ডাক রসনা মহাকাল চলতেছে রানায়কখন কখন কুট ঘটাবে।
বন্ধ হলে হাওয়াটি, মাতীর দেহ হবে মাতীব্যবহূত প্রার্থী হওনা খাঁটি মন! কে তোরে কত প্রশ্ন করবে।
ভাবে আগে যখন, বলেছিল কর্ম সাধন লালন বলে সে কথা, ছোঁছো এই ভেবের লোভে।
ভাষা ও সাহিত্যে একুশে পদক বিজয়ীদের তালিকা
thumb|180px|একুশে পদক
সাহিত্যে একুশে পদক বাংলাদেশের সাহিত্যিকদের জন্য একটি জাতীয় এবং সর্বোচ্চ বেসামরিক পুরস্কার। বাংলা ভাষা ও সাহিত্যে অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
ওয়েন্টওয়ার্থ মিলার
ওয়েন্টওয়ার্থ মিলার (জন্ম: ২ জুন ১৯৭২) ইংরেজ-বংশোদ্ভূত মার্কিন অভিনেতা। তিনি মূলত জনপ্রিয় মার্কিন সিরিয়াল ড্রামা টিভি ধারাবাহিক প্রিজন ব্রেকে মাইকেল স্কোফিল্ড চরিত্রে অভিনয় করে খ্যাতি অর্জন করেছেন। এই ধারাবাহিকে তিনি মিথ্যা মামলায় মৃত্যুদণ্ডে দণ্ডিত লিংকন বারোজের (ডোমিনিক পারসেল অভিনীত) ভাই ছিলেন।
প্রাথমিক জীবন
মিলারের বাবার বেশ কয়েকটি জাতীয়তা রয়েছে, আফ্রিকান-মার্কিন, জ্যামাইকান, ইংরেজ, জার্মান এবং কিছু পরিমাণে চেরোকি ও ইহুদি। তার মা রাশিয়ান, ফরাসি, নেদারল্যান্ডীয়, সিরীয় এবং লেবানীয়। এক সাক্ষাৎকারে মিলার বলেছিলেন, "My father is black and my mother is white. Therefore, I could answer to either which kind of makes me a racial Lone Ranger, at times, caught between two communities"।
ইংল্যান্ডের অক্সফোর্ডশায়ারের চিপিং নর্টন নামক স্থানে তার জন্ম। তার বাবা রোড্‌স বৃত্তি পেয়ে তখন ইংল্যান্ডের অক্সফোর্ডে পড়াশোনা করছিলেন। তিনি সেখানেই থাকতেন। তার বয়স যখন এক বছর তখনই তাদের পরিবার ইংল্যান্ড ত্যাগ করে নিউ ইয়র্কের ব্রুকলিনে বসতি স্থাপন করে। তার দুই বোন রয়েছে যাদের নাম যথাক্রমে লেই ও জিলিয়ান। মিলার ব্রুকলিনে র মিডউড উচ্চ বিদ্যালয়ে প্রাথমিক শিক্ষা শুরু করেন। সেখানে তিনি সিং!-এর সদস্য ছিলেন। সিং! মিডউড থেকে প্রতিষ্ঠিত একটি বার্ষিক সঙ্গীত প্রোডাকশন। পরবর্তীতে তিনি প্রিন্সটন বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন। এই বিশ্ববিদ্যালয়ে থাকা অবস্থায় তিনি দ্য প্রিন্সটন টাইগার টোন্‌স নামক একটি স্কুল পর্যায়ের ক্যাপেলা গ্রুপের সাথে বিভিন্ন কার্যক্রমে অংশ নিতেন।
thumb|right|225px|প্রিজন ব্রেকে মাইকেল স্কোফিল্ড চরিত্রে মিলার
ক্যারিয়ার
মিলারের প্রথম অভিনয় ছিল এবিসি'র মিনি ধারাবাহিক ডাইনোটোপিয়ায় ডেভিড নামে একটি আত্মকেন্দ্রিক ও স্পর্শকাতর চরিত্রে। এরপর আরও কয়েকটি ছোট ছোট টিভি ধারাবাহিতে অভিনয় করার পর ২০০৩ সালে তিনি দ্য হিউম্যান স্টেইন নামক চলচ্চিত্রে সহ অভিনেতা হিসেবে অভিনয় করেন। সেখানে তার চরিত্র ছিল অ্যান্থনি হপকিন্‌স-এর তরুণ বয়স। টিভি ধারাবাহিক দ্য ভ্যাম্পায়ার স্লেয়ারে গেইগ পেট্রোনজি নামক দানব চরিত্রে অভিনয়ের মাধ্যমে টিভি অভিনয় শুরু করেন।
২০০৫ সালে মিলার জনপ্রিয় টিভি ধারাবাহিক প্রিজন ব্রেকের প্রধান চরিত্র মাইকেল স্কোফিল্ড হিসেবে অভিনয়ের জন্য নির্বাচিত হন। একেবারে শেশের দিকে অডিশন করতে গিয়ে তিনি নির্মাতা পল শিউরিংয়ের চোখে পড়ে যান। নির্মাণকাজ শুরু হওয়ার এক সপ্তাহ আগে তাকে নির্বাচিত করা হয়। মূলত এই চরিত্রের জন্যই তিনি খ্যাতি অর্জন করেছেন। তার চরিত্র ছিল মিথ্যা মামলার দায়ে মৃত্যুদণ্ডে দণ্ডিত লিংকন বারোজের ভাই। ভাইকে উদ্ধারের জন্য স্কোফিল্ড ব্যাংক ডাকাতি করে স্বেচ্ছায় ধরা দিয়ে জেলে যায়। যাবার আগে স্টাকচারাল প্রকৌশলী স্কোফিল্ড জেলের (ফক্স রিভার পেনিটেনশিয়ারি) পুরো অভ্যন্তরীন মানচিত্র শরীরে বিভিন্ন উল্কির মাধ্যমে এঁকে নিয়ে যায়। তারপরই শুরু হয় কাহিনী। প্রথম মৌসুমের শেষ পর্বে তারা জেল থেকে পালাতে সক্ষম হয়, আর দ্বিতীয় মৌসুম কেটে যায় নিরাপদ স্থানে আশ্রয়ের খোঁজে। কিন্তু নিরাপদ হতে পারেনি কেউই। আবার পানামায় সোনা নামক একটি কারাগারে আটক করে রাখা হয়েছে স্কোফিল্ডকে। মিলার এখনও প্রিজন ব্রেকের এই চরিত্রে অভিনয় করছেন।
ঔষধসঞ্চরণবিজ্ঞান
ঔষধসঞ্চরণবিজ্ঞান (ইংরেজি Pharmacokinetics, সংক্ষেপে PK) বলতে ঔষধবিজ্ঞানের একটি শাখা বোঝায় যেখানে দেহ কর্তৃক ঔষধ (বা অন্য কোনও বহিরাগত রাসায়নিক পদার্থ) শোষণ বা গ্রহণ, দেহের ভেতরে শোষিত বা গৃহীত ঔষধের জৈব-রূপান্তর, দেহকলাতে ঔষধ ও তার বিপাকীয় উৎপাদের বিস্তরণ, এবং অতিবাহিত সময়ের সাপেক্ষে দেহ থেকে ঔষধ ও তার বিপাকীয় উৎপাদের নিষ্কাশন বা রেচনের বিষয়গুলি অধ্যয়ন ও গবেষণা করা হয়। ইংরেজি ভাষাতে "ফার্মাকোকাইনেটিকস" পরিভাষাটি দিয়ে উল্লিখিত সমস্ত প্রক্রিয়া এবং প্রক্রিয়াগুলি গবেষণাকারী বিজ্ঞান উভয়কেই নির্দেশ করা হয়।
ঔষধসঞ্চরণবিজ্ঞান হল কী করে একটি জীবদেহ একটি ঔষধকে প্রভাবিত করে, তার গবেষণা। অন্যদিকে ঔষধক্রিয়াবিজ্ঞান হল একটি ঔষধ কী করে একটি জীবদেহকে প্রভাবিত করে, তার গবেষণা। কোনও ঔষধের মাত্রা, উপকারিতা ও বিরূপ প্রতিক্রিয়ার মতো ব্যাপারগুলি উপর্যুক্ত দুইটি বিজ্ঞানের সমন্বয়ে বুঝতে পারা যায়। এজন্য ঔষধের ঔষধসঞ্চরণ ও ঔষধক্রিয়া প্রতিমান (PK/PD model) নির্মাণ করা হয়।
ঔষধ সঞ্চরণ প্রক্রিয়াগুলির প্রতিমান বা মডেল হিসেবে বহু-প্রকোষ্ঠীয় প্রতিমানটি বাস্তব বিশ্বের সবচেয়ে কাছাকাছি হলেও এটির গাণিতিক সূত্রায়ন জটিল, তাই সচরাচর এক-প্রকোষ্ঠীয় প্রতিমান বা দ্বি-প্রকোষ্ঠীয় প্রতিমানই ব্যবহৃত হয়। দ্বি-প্রকোষ্ঠীয় প্রতিমানে একটি প্রকোষ্ঠ হচ্ছে কেন্দ্রীয় প্রকোষ্ঠ যেখানে রক্ত, সর্বব্যাপী দেহকলা ও কোষবহিঃস্থ তরলে ঔষধের দ্রুত বিতরণঘটে। অপরটি হল প্রান্তীয় প্রকোষ্ঠ যেখানে রক্ত কম যায় এমন বিভিন্ন ধরনের দেহকলা, যেগুলির একেকটির ঔষধাসক্তি একেক রকম ও যেগুলিতে অপেক্ষাকৃত ধীরগতির ঔষধ শোষণ ঘটে।
একটি ঔষধ বা বহিরাগত রাসায়নিক পদার্থ দেহে প্রবেশের পরে সাধারণত বেশ কয়েকটি দশা অতিক্রম করে। এগুলি হল মুক্তি (Liberation), শোষণ (Absorption), বিতরণ (Distribution), বিপাক (Metabolism) ও নিষ্কাশন বা রেচন (Excretion) এবং ক্ষেত্রবিশেষে বিষক্রিয়া (Toxicity)। এগুলিকে ইংরেজিতে আদ্যক্ষরা LADMET দিয়ে নির্দেশ করা হয়।
হিজরি সন
হিজরি সন (سَنة هِجْريّة) হল ইসলামী চন্দ্র পঞ্জিকায় ব্যবহৃত পঞ্জিকা সাল যার প্রথম বছর শুরু হয় ৬২২ খ্রিস্টাব্দের ইসলামি নববর্ষের দিন থেকে। হিজরি সালের এই প্রথম বছরে মুহাম্মদ ও তার সাহাবীরা মক্কা থেকে ইয়াসরিবে (বর্তমানে মদিনা) দেশান্তরিত হন। এই ঘটনাটি ইসলামি পরিভাষায় হিজরত নামে পরিচিত যা ইসলামে প্রথম মুসলিম সম্প্রদায় (উম্মাহ) সৃষ্টির পেছনে ভূমিকা রাখার জন্য স্মরণীয়।
পশ্চিমা বিশ্বে, এই পঞ্জিকা সালকে সাধারণত বলা হয় এএইচ (Anno Hegirae, 'হিজরতের বছর') যা খ্রিস্টীয় (এডি), সাধারণ (সিই) ও ইহুদি সাল (এএম) এর সাথে সামঞ্জস্যপূর্ণ এবং সাদৃশ্যপূর্ণভাবে তারিখের আগে বা পরে বসানো সম্ভব। মুসলিম সংখ্যাগরিষ্ঠ দেশে এই সালকে সংক্ষেপে ইংরেজিতে এইচ ("হিজরি") দ্বারা লেখা হয় যা এসেছে এর আরবি আদ্যাক্ষর হা থেকে। ১ হিজরির (1 AH) আগের বর্ষকে বলা হয় ১ হিজরিপূর্ব (1 BH)।
সংজ্ঞা
হিজরি সন ইসলামী চন্দ্র পঞ্জিকা অনুসারে গণনা করা হয়, জুলীয় কিংবা গ্রেগরীয় সৌর পঞ্জিকা অনুসারে নয়। এই পঞ্জিকা সাল ১ জানুয়ারি, ১ খ্রিস্টাব্দ তারিখে শুরু না হয়ে ১ মুহররম, ১ হিজরি তারিখে শুরু হয় যা জুলীয় বর্ষপঞ্জিতে ১৬ জুলাই, ৬২২ খ্রিস্টাব্দ তারিখে পড়ে।
হিজরতের তারিখ নববর্ষের তারিখ নয়। এই পঞ্জিকা সাল ব্যবস্থা সনাতনী মাসের ক্রম মেনে চলে যেখানে প্রথম বর্ষের ইসলামি নববর্ষের ৬৬ দিন পরে (৬ রবিউল আউয়াল) হিজরতের ঘটনা ঘটেছিলো।
পূর্বসূরী
মুহাম্মদের সময়ে ইতোমধ্যে নামকৃত মাস সহ একটি আরবীয় চন্দ্র পঞ্জিকা ছিলো। সেই সময় পঞ্জিকার বছর সংখ্যা দ্বারা চিহ্নিত না করে নাম দ্বারা চিহ্নিত করা হত: উদাহরণস্বরূপ, মুহাম্মদ এবং আম্মার ইবনে ইয়াসির (৫৭০ খ্রিস্টাব্দ) এর জন্ম সালকে প্রাক-ইসলামি মক্কায় বলা হত "হস্তিবর্ষ"। হিজরতের প্রথম বর্ষ (৬২২-২৩ খ্রিস্টাব্দ) পঞ্জিকায় পরিচিত ছিলো "ভ্রমণের অনুমতি" হিসেবে।
প্রতিষ্ঠা
হিজরতের ১৭ বছর পরে, বসরার গভর্নর আবু মুসা আশয়ারী পত্রযোগে খলিফা উমরকে জানান “হে আমীরুল মু’মিনীন, আমাদের কাছে বহু পত্র আসে, যাতে তারিখ লেখা থাকে, কিন্তু তাতে সাল লেখা থাকে না। সুতরাং সময়ক্রম নির্ধারণের জন্য সাল গণনার ব্যবস্থা করুন।" অভিযোগটি পাওয়ার পর খলিফা নামভিত্তিক বছর গণনা ব্যবস্থা বিলুপ্ত করে একটি নতুন সংখ্যাভিত্তিক বছর গণনা ব্যবস্থা প্রচলন করার পদক্ষেপ নেন। এক হাদিস অনুসারে উমর পরামর্শ সভা আহবান করেন। সভায় সাদ ইবনে আবি ওয়াক্কাস মুহাম্মদের মৃত্যুবরণের বছর, তালহা ইবনে উবাইদিল্লাহ নবুয়তের বছর এবং আলী ইবনে আবী তালিব হিজরতের বছর থেকে বর্ষ গণনার প্রস্তাব দেন। অতঃপর সভার সকলে আলীর প্রস্তাবে ঐকমত্য পোষণ করেন। উমর নতুন পঞ্জিকা সালের প্রথম বর্ষ হিসেবে মুহাম্মদ ও তার ৭০ জন সাহাবির মক্কা থেকে মদিনায় হিজরত করার বছরকে গ্রহণ করেন। আরেক হাদিস অনুসারে উসমান ও আলী প্রচলিত মাসের ক্রম ঠিক রেখে পঞ্জিকা সাল অব্যাহত রাখার প্রস্তাব দেন যা গৃহীত হয়। এরপর উমর কর্তৃক এই পঞ্জিকা সাল ব্যবহার মুসলিম সাম্রাজ্যে বাধ্যতামূলক করা হয়।
সূত্র
গ্রেগরীয় ও হিজরি তারিখের রূপান্তরের বিভিন্ন "প্রায় নির্ভুল" সূত্র তৈরি সম্ভব:
হিজরি = ১.০৩০৬৮৪ × (খ্রিস্টাব্দ − ৬২১.৫৬৪৩) খ্রিস্টাব্দ = ০.৯৭০২২৯ × হিজরি + ৬২১.৫৬৪৩ অথবা হিজরি = (খ্রিস্টাব্দ − ৬২২) × ৩৩ ÷ ৩২ খ্রিস্টাব্দ = হিজরি + ৬২২ − (হিজরি ÷ ৩২)
মাসসমূহ
প্রতিটি হিজরি বছরে ১২টি মাস থাকে, এসব মাসের দৈর্ঘ্য ইসলামের সম্প্রদায় ভেদে ভিন্ন ভিন্ন হয়। ইসলামি বর্ষপঞ্জির প্রতিটি মাসের শুরু নতুন চন্দ্র চক্রের জন্মের উপর নির্ভর করে। ঐতিহ্যগতভাবে এটি অর্ধচন্দ্র (হিলাল) প্রত্যক্ষ করার নির্ভর করে যা আগের চন্দ্র চক্রের শেষ ও নতুন চন্দ্র চক্রের সূচনা নির্ধারণ করে। ফলস্বরূপ, চন্দ্রের দৃশ্যমানতা, জ্যোতির্বিজ্ঞানীয় অবস্থান ও আবহাওয়ার অবস্থার উপর ভিত্তি করে প্রতিটি মাস ২৯ বা ৩০ দিন পূর্ণ করতে পারে৷ যদিও নির্দিষ্ট কিছু দল ও সম্প্রদায়, বিশেষত বোহরা মুসলিম যেমন আলাভীয়, দায়ূদীয়, সুলাইমানি ও শিয়া ইসমাইলি মুসলিমরা একটি সারণীকৃত ইসলামি বর্ষপঞ্জি ব্যবহার করে যেখানে বেজোড় সংখ্যক মাসগুলো ৩০ দিন পূর্ণ করে (অধিবর্ষের দ্বাদশ মাসেও) এবং জোড় মাসগুলো ২৯ দিন পূর্ণ করে।
অ্যাসগার্ড (কমিক্স)
অ্যাসগার্ড হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক জগৎ এবং এটির রাজধানী শহর। কাল্পনিক জগৎটি নর্স পুরাণ থেকে একই নামের জগৎ এর উপর ভিত্তি করে নির্মিত এবং পুরাণটি থেকে অভিযোজন করা অ্যাসগার্ডিয়ান ও অন্যান্য সত্তাদের বাসস্থান। অ্যাসগার্ড প্রথমবারের জন্য স্ট্যান লি, ল্যারি লিবার এবং জ্যাক কার্বি কর্তৃক টেইলস অফ অ্যাসগার্ড #৮৩ (অক্টোবর ১৯৬২)-এ আবির্ভূত হয় এবং মার্ভেল কমিক্সের সুপারহিরো থর এর কেন্দ্রিত কাহিনিতে স্পষ্টভাবে বৈশিষ্ট্য করে।
অ্যাসগার্ড বিভিন্ন প্রকারের মিডিয়া অভিযোজনে প্রদর্শিত হয়, যার মধ্যে ২০১১ সালের মার্ভেল সিনেম্যাটিক ইউনিভার্স চলচ্চিত্র থর এবং এটির অনুবর্তী চলচ্চিত্র থর: দ্য ডার্ক ওয়ার্ল্ড (২০১৩) ও থর: র‌্যাগনারক (২০১৭)। এছাড়াও, একই মহাবিশ্বের চলচ্চিত্র অ্যাভেঞ্জার্স: এজ অব আলট্রন (২০১৫) ও অ্যাভেঞ্জার্স: এন্ডগেম।
নোলান গোল্ড
নোলান গোল্ড (জন্ম অক্টোবর ২৮, ১৯৯৮) একজন মার্কিন অভিনেতা। তিনি মার্কিন টেলিভিশন চ্যানেল এবিসিতে প্রচারিত জনপ্রিয় হাস্যরসমূলক ধারাবাহিক মডার্ণ ফ্যামিলি-এ "লুক ডানফি" চরিত্রের সর্ব কনিষ্ঠ সহোদর হিসেবে অভিনয় করার জন্য পরিচিত।
প্রাথমিক জীবন এবং শিক্ষা
গোল্ডের জন্ম, মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক শহর-এ, তিনি এঞ্জেলা এবং এডউইন গোল্ড দম্পতির সন্তান। তার বাবার সামরিক কর্মজীবনের কারণে, তার জন্মের কিছু কাল পরেই তাকে এবং তার পিতা-মাতাকে আলবানিয়ার ফিনিক্স শহরে চলে আসতে হয়েছিল। যখন গোল্ডের পাচঁ বছর পূর্ণ হয়, তখন তার পারিবার মার্কিন যুক্তরাষ্ট্রের ক্যালিফোর্নিয়া রাজ্যে চলে আসেন। তার বড় ভাই, আইডান গোল্ড-ও একজন অভিনেতা।
যদিও, "মডার্ন ফ্যামিলি" ধারাবাহিকে তার চরিত্রটি মাঝে মধ্যে বোকাটে ধরনের হত, নোলান গোল্ড বিশ্বের সবচেয়ে বৃহৎতম এবং জনপ্রিয় বুদ্ধ্যঙ্কমূলক অলাভজনক সংস্থা মেনসা-এর একজন সদস্য, এবং ২০১২ সালের হিসাব অনুযায়ী, তিনি স্কুলে দ্রুততর ভাবে ১০ম গ্রেড অর্জন করেন। তিনি জনপ্রিয় মার্কিন অনুষ্ঠান দ্য এলেন ডিজেনেরেস শো-তে নিদৃষ্ট করেন, তার আইকিউতে স্কোরের পরিমান ১৫০। ২০১২ সালে গ্রীষ্মের সময় কালে, মাত্র ১৩ বছর বয়সে তিনি  সাধারণ শিক্ষা উন্নয়ন (গেড) পরীক্ষা দেবার মাধ্যমে হাই স্কুল থেকে স্নাতক করেন এবং তিনি বলেন, তিনি অনলাইনে ইন্টারনেট ভিত্তিক কলেজ কোর্স করবেন বলে আশা করছেন।
কর্মজীবন
গোল্ড মাত্র তিন বছর বয়সে বিজ্ঞাপনে অভিনয় করার মাধ্যমে তার অভিনয় কর্মজীবন শুরু করেন। তার সর্বশেষ অভিনীত চলচ্চিত্র সমূহে তিনি মূল ভূমিকায় অভিনয় করেন, সর্বশেষ চলচ্চিত্র গুলো হল ঘুল (যেটি মার্কিন লেখক ব্রায়ান কিন এর উপন্যাস অবলম্বনে তৈরী) এবং স্পেইস বুদ্দিস।
২০১৪-১৫ সাল পযন্ত ধারাবাহিকের সিজনের হিসাবে, গোল্ড "মডার্ণ ফ্যামিলি" ধারাবাহিকে তার চরিত্রটিতে অভিনয় করার জন্য প্রতিটি পর্বের জন্য, $৭০,০০০ ডলারেরও বেশি অর্থ পেয়েছেন। অন্যান্য টেলিভিশন ভূমিকার মধ্যে  ইলিভেন্থ আওয়ার এবং সপ্তাহের সেরা চলচ্চিত্র, সুইট নাথিং ইন মাই ইয়ার অন্যতম।
ব্যক্তিগত জীবন এবং আগ্রহ সমূহ
গোল্ড ডাবল ব্যাস এবং বানজো নামক দুটো বাদ্যযন্ত্র বাজাতে পারেন। তিনি তার প্রথম বানজো গ্রহণ করেন দ্য এলেন ডিজেনেরেস শো অনুষ্ঠানটিতে হাজির হওয়ার পরবর্তী কালে, এবং এর ফলে তিনি, তিনি ডিডজেরিডো এবং ম্যান্ডোলিন-এর মত বাদ্য যন্ত্র সমূহ বাজাতে শুরু করেন। এর পর যখন তিনি অনুষ্ঠানটিতে দ্বিতীয় বারের মত হাজির হন তখন তিনি ব্যাক্ত করেন যে, তিনি একটি থেরেমিন অথবা একটি সেতার কেনার কথা ভাবছেন।
স্পার্মাটোজাওন
একটি শুক্রাণু (উচ্চারিত, ইংরেজিতে (বিকল্প বানান) spermatozoön; বহুবচন স্পার্মাটোজোয়া (spermatozoa); যা এসেছে σπέρμα   ("বীজ") এবং ζῷον   ( "জীবন্ত") থেকে) হল একটি সচল শুক্রাণু কোষ বা চলন্ত হ্যাপ্লয়ড সেল যা পুরুষ যৌন কোষ। একটি শুক্রাণু একটি জাইগোট গঠনের জন্য একটি ডিম্বাশয়ে প্রবেশ করে। (জাইগোট হ'ল একক কোষ যার মধ্যে ক্রোমোসোমের একটি সম্পূর্ণ সেট রয়েছে এবং যা সাধারণত ভ্রূণে বিকশিত হয়। )
শুক্রাণু কোষগুলি ডিপ্লোডিড বংশধরের ( প্রায় বেশিরভাগ ক্ষেত্রে মাইটোকন্ড্রিয়াল ডিএনএ বাদে) পারমাণবিক জিনগত তথ্যের প্রায় অর্ধেক অবদান রাখে। স্তন্যপায়ী প্রাণীদের মধ্যে লিঙ্গ নির্ধারিত হয় শুক্রাণু কোষ দ্বারা। এক্স ক্রোমোজোম বহনকারী একটি শুক্রাণু একটি স্ত্রী র (এক্সএক্স) সঙ্গে মিলিত হয়ে কন্যা শিশুর জন্ম দেবে, যখন একজন ওয়াই ক্রোমোজোম বহনকারী একটি পুরুষ (এক্সওয়াই) সন্তানের জন্ম দেবে। ১৬৭৭ সালে অ্যান্থনি ভন লিউয়েনহুকের গবেষণাগারে শুক্রাণুর কোষগুলি প্রথম পর্যবেক্ষণ করা হয়েছিল।
মানুষ
মানব শুক্রাণু কোষ হল পুরুষদের প্রজনন কোষ এবং কেবল উষ্ণ পরিবেশে এটি বেঁচে থাকে। এটি একবার পুরুষের শরীর ছেড়ে গেলে বেঁচে থাকার সম্ভাবনা হ্রাস পায় এবং এটি মরে যেতে পারে। যার ফলে মোট শুক্রাণুর গুণগতমান হ্রাস পায়। শুক্রাণু কোষ দুটি ধরনের হয় "মহিলা" এবং "পুরুষ"। শুক্রাণু কোষগুলির মধ্যে পার্থক্য রয়েছে। যে নিষেকের জন্য স্ত্রী (এক্সএক্স) শিশুর জন্ম হয় সেখানে এক্স-ক্রোমোসোম বহনকারী শুক্রানু থাকে,  অন্যদিকে পুরুষ (এক্সওয়াই) শিশুর জন্ম দেয় ওয়াই-ক্রোমোজোম বহনকারী শুক্রানু।
একটি মানব শুক্রাণু কোষ একটি সমতল, ডিস্ক আকৃতির মাথা ৫.১µm নিয়ে ৩.১µm দ্বারা গঠিত এবং একটি লেজ ৫০µm দীর্ঘ। লেজটি নড়াচড়া করে জলে সাতার কাটার মত, যা শুক্রাণু কোষকে সামনের দিকে এগিয়ে যেতে সাহায্য করে (প্রায় ১-৩ মিমি / মিনিট মানুষের মধ্যে)। শুক্রাণুর একটি ঘ্রাণ নির্দেশিকা প্রক্রিয়া রয়েছে এবং ফ্যালোপিয়ান টিউবগুলিতে  পৌঁছানোর পরে ডিম্বাশয়ের প্রবেশের আগে অবশ্যই ক্যাপাসিটেশন সময়কাল (জৈব প্রক্রিয়া যার মাধ্যমে শুক্রানু ডিম্বাশয়ে প্রবেশের যোগ্য হয়ে উঠে) অপেক্ষা করে।
মাথা: এটিতে একটি ক্রোম্যাটিক পদার্থ সহ একটি কমপ্যাক্ট নিউক্লিয়াস রয়েছে এবং এটি কেবল সাইটোপ্লাজমের একটি পাতলা রিম দ্বারা বেষ্টিত থাকে। নিউক্লিয়াসের উপরে গোলজি দেহের সংশোধন দ্বারা গঠিত অ্যাক্রোসোম নামক একটি ক্যাপ জাতীয় কাঠামো রয়েছে যা এনজাইম স্পার্মলাইসিন ( হায়ালুরোনিডেস, করোনার অনুপ্রবেশকারী এনজাইম, জোনা লাইসিন বা অ্যাক্রোসিন ইত্যাদ দ্বারা গঠিত ) নিঃসরণ করে। এটি নিষেকের জন্য প্রয়োজনীয়। শুক্রাণুটি ডিমের কাছে যাওয়ার সাথে সাথে এটিতে  অ্যাক্রোসোম প্রতিক্রিয়াটি হতে থাকে যার ফলে শুক্রাণুর মাথার প্লাজমা ঝিল্লির সাথে অ্যাক্রোসোম ফিউজের চারপাশের ঝিল্লিটি খুলে যায়। এতে অ্যাক্রোসোমের উপাদান প্রকাশিত হয়।
ঘাড়: এটি সবচেয়ে ক্ষুদ্রতম অংশ (০.০৩ × ১০ −৬ মিটার), এবং নিউক্লিয়াসের সমান্তরাল একটি প্রক্সিমাল সেন্ট্রিওল রয়েছে এবং পূর্ববর্তী অংশের সাথে লম্বালম্বি ডিস্টাল সেন্ট্রিওল রয়েছে। প্রক্সিমাল সেন্ট্রিওল পরিপক্ক শুক্রাণুতেও উপস্থিত থাকে; ডিস্টাল সেন্ট্রিওল অ্যাক্সোনেম সমাবেশের পরে অদৃশ্য হয়ে যায়। প্রক্সিমাল সেন্ট্রিওল নিষেকের সময় ডিমের মধ্যে প্রবেশ করে এবং ডিমের প্রথম বিভাজন শুরু করে, যার কোনও সেন্ট্রিওল নেই। দূরবর্তী সেন্ট্রিওল অক্ষীয় ফিলামেন্টকে জন্ম দেয় যা লেজ গঠন করে এবং এটির (৯ + ২) ব্যবস্থা রয়েছে। ম্যানচেটি নামে একটি ট্রানজিটরি ঝিল্লি মাঝের অংশে থাকে।
মাঝের টুকরা: এর সাইটোপ্লাজমে অক্ষীয় ফিলামেন্টকে ঘিরে মাইটোকন্ড্রিয়াযর ১০-১৪টি স্পাইরাল রয়েছে। এটি গতিশীলতা সরবরাহ করে এবং তাই তাকে শুক্রাণুর শক্তি ঘর বলা হয়। এটিতে একটি রিং সেন্ট্রিওল (অ্যানিউলাস) রয়েছে যা মাঝের টুকরা এবং প্রধান অংশের মধ্যে একটি আশ্লেষ বাধা তৈরি করে এবং লেজের অনড়তার জন্য স্থিতিশীল কাঠামো হিসাবে অবস্থান করে।
লেজ: এটি দীর্ঘতম অংশ (৫০ × ১০ −৬ মিটার), সাইটোপ্লাজম এবং প্লাজমা ঝিল্লি দ্বারা বেষ্টিত একটি অক্ষীয় ফিলামেন্ট থাকলেও উত্তরোত্তর শেষের অক্ষীয় ফিলামেন্টে এরূপ কোন উপাদান থাকে না। এটি পুশ কার্যপদ্ধতি অনুসারে কাজ করে।
বীর্য একটি ক্ষারীয় প্রকৃতি এবং শুক্রানু পূর্ণ তত্পরতায় পৌঁছাতে পারে না যতক্ষণ না তারা যোনিতে পৌঁছায়, যেখানে ক্ষারীয় পিএইচ (pH) যোনির তরল আম্লিকতায় এসে নিস্ক্রিয় হয়। এই ধীরে ধীরে প্রক্রিয়াটি ২০-৩০ মিনিট সময় নেয়। এই সময়কালে, সেমিনাল ভেসিক্যালগুলি থেকে ফাইব্রিনোজেন একটি জমাট তৈরি করে, যা শুক্রাণুকে সুরক্ষিত করে এবং প্রতিরক্ষা করে। তারা যখন অতি তৎপর হয়ে যায়, তখন প্রোস্টেট গ্রন্থি থেকে ফাইব্রিনোলাইসিন জমাট বাঁধাটি খুলে দেয়, যার ফলে শুক্রাণুগুলি  সর্বোত্তমভাবে এগিয়ে যায়।
শুক্রাণু চিহ্নিত করা হয় কমপক্ষে সাইটোপ্লাজম এবং সবচেয়ে বেশি থাকা ডিএনএ ইউক্যারিয়োটসের উপস্থিতি দ্বারা। সোমাটিক কোষগুলিতে মাইটোটিক ক্রোমোজোমের তুলনায় শুক্রাণুর ডিএনএ কমপক্ষে ছয়গুণ বেশি উচ্চ ঘনীভূত অবস্থায় থাকে।
২০২০ গবেষণা অনুসারে মানব শুক্রাণু জেনেটিক্স মানব বিবর্তনের সাথে সম্পর্ক যুক্ত বলে প্রতিয়মান হয়।
স্তন্যপায়ী প্রাণীদের মধ্যে শুক্রাণু উৎপাদন
শুক্রানু উৎপাদিত হয় টেস্টিস গুলির সেমিনিফেরাস টিউবুলাস অংশে। উৎপাদনের প্রক্রিয়াকে বলা হয় স্পার্মাটোজেনেসিস। গোলাকার কোষগুলিকে বলা হয় স্পার্মাটোজোনিয়া। এগুলোই বিভাজিত এবং বিচ্ছিন্ন হয়ে শেষ পর্যন্ত স্পার্মটোজোয়া হয়ে ওঠে। সঙ্গমের সময় যোনি ভিজে উঠে তারপর শুক্রানুগুলি কেমোট্যাক্সি র মাধ্যমে  গর্ভনালী মধ্যস্থ ডিম্বাণুতে যায় বা জরায়ুতে স্থানাস্তরিত হয় ।
এআরটি-তে, নরমোজোস্পার্মিয়া বলতে বুঝায় মোট বীর্যের >৩৯ মিল (mill) পরিমান বীর্যপাত হওয়া, যার মধ্যে > ৩২% প্রগতিশীল গতিশীলতা রয়েছে এবং > ৪% সাধারণ আকৃতির শুক্রানু উপস্থিত রয়েছে এমন বীর্যকে বলা হয় নরমোজোস্পার্মিয়া। এছাড়াও, মানুষের স্বাভাবিক বীর্যপাতের পরিমাণ ১.৫ মিলিলিটারের বেশি হতে হবে। আবার বীর্যপাতের পরিমাণ ৬ মিলি হলে একে হাইপারস্পার্মিয়া বলে। অন্যদিকে অপর্যাপ্ত পরিমাণ বীর্যপাত হলে তাকে হাইপোস্পার্মিয়া বলে । এই সমস্যাগুলি শুক্রাণু উৎপাদনের বিভিন্ন জটিলতার সাথে সম্পর্কিত, উদাহরণস্বরূপ:
কৃত্রিম সংরক্ষণ
শুক্রাণু ইলিনি ভেরিয়েবল টেম্পারেচার (আইভিটি) মিশ্রণ হিসাবে সংরক্ষণ করা যায়, যা সাত দিনেরও বেশি সময় ধরে শুক্রাণুগুলির উচ্চ উর্বরতা সংরক্ষণ করতে সক্ষম বলে জানা গেছে। আইভিটির মিশ্রণে বেশ কয়েক রকম লবণ, শর্করা এবং অ্যান্টিব্যাক্টেরিয়াল এজেন্টগুলি এবং সিও 2 গ্যাসসহ গঠিত হয়।
বীর্য ক্রাইওপ্রিজারবেশন অতি দীর্ঘ সময়কালের সংরক্ষণের জন্য ব্যবহার করা যেতে পারে। মানব শুক্রাণু জন্য, এই পদ্ধতিতে দীর্ঘতম সফলতম সংরক্ষণের রেকর্ডটি হল ২১ বছর।
প্যারীসুন্দরী দেবী
প্যারীসুন্দরী দেবী অবিভক্ত নদিয়া জেলা র নীল বিদ্রোহে র নেত্রী। ইনি কুখ্যাত নীলকর কেনীর বিরুদ্ধে বৃহৎ কৃষক সংগ্রামে নেতৃত্ব দেন।
প্রথম জীবন
প্যারীসুন্দরী দেবী (মতান্তরে দাসী) ছিলেন নি:স্বন্তান বিধবা। তার বিবাহ হয় কৃষ্ণনাথ সিংহের সাথে। অল্প বয়েসেই বিধবা হন। তার পিতা রামানন্দ সিংহ ছিলেন কুমারখালি ইংরেজ রেশম কুঠির নায়েব। পরে মুর্শিদাবাদ নবাবের কাছে কাজ করার সময় মীরপুর এলাকায় জমিদারীর পত্তন করেন। কুষ্টিয়া জেলা র মীরপুর থানার সদরপুরে ছিল তাদের আদি বসতি। তার কনিষ্ঠা কন্যা প্যারীসুন্দরী পিতার জমিদারির অর্ধাংশ লাভ করেন। ছোটবেলা থেকে মেধাবী ও পিতার বিষয়সম্পত্তি দেখাশোনায় পটু ছিলেন।
নীলকরের অত্যাচার
টমাস আইভান কেনী নামক নীলকর সাহেবের ক্রমাগত অত্যাচারে প্যারীসুন্দরীর প্রজারা অতিষ্ঠ হয়ে পড়ে। কুষ্ঠিয়ার বিস্তীর্ণ অঞ্চলে কেনীর দৌরাত্ম্য বৃদ্ধি পায়। সে জোরপূর্বক নীল চাষ করাতে থাকলে প্রজারা প্যারীসুন্দরীর কাছে প্রতিকারের আর্জি জানায়। কিন্তু প্যারীসুন্দরীর লাঠিয়ালদের পরাজিত করে কেনী তার ভাড়লকুঠি লুঠ করে ও অত্যাচারের মাত্রা বৃদ্ধি করে। মীর মশাররফ হোসেন তার 'উদাসীন পথিকের মনের কথা' বইতে কেনীর অত্যাচারের কাহিনী তুলে ধরেছেন ।
মামলা
এবার প্যারীসুন্দরীর বিরুদ্ধে সরকারী মামলা শুরু হয়। বিচারের প্রহসনান্তে ইংরেজ সরকার তার সমুদয় সম্পত্তি অধিগ্রহণ করে। প্যারীসুন্দরী এর বিরুদ্ধে অ্যাপিল করেন ও বহু টাকা ব্যয় করে জমিদারী ফেরত পান যদিও ঋনভারে জর্জরিতা হয়ে তাকে জমিদারীর বিরাট অংশ পত্তনীবন্দোবস্ত করে দিতে হয়। পরে তার দত্তক পুত্র তারিনীচরন সিংহকে দান করে দেন। এই নির্ভীক নারী ক্ষমতাবান নীলকর সাহেবের বিরুদ্ধে যে বিরাট অসম যুদ্ধ পরিচালনা করেছিলেন তা ভারতের কৃষক আন্দোলনের ইতিহাসে এক গুরুত্বপূর্ণ স্থান অধিকার করে। ড. আবুল আহসান চৌধুরী লিখেছেন 'প্যারীসুন্দরী প্রজাদরদী, স্বদেশপ্রান ও অসাম্প্রদায়িক চেতনায় লালিত এক অসামান্য জননেত্রী'।
কোন্ডা রেড্ডিস
কোন্ডা রেড্ডিস বা হিল রেড্ডিস হল ভারতের অন্ধ্র প্রদেশ রাজ্য এবং ওড়িশা, তামিলনাড়ুর প্রতিবেশী রাজ্যগুলির একটি মনোনীত তফসিলি উপজাতি।
তারা রেড্ডি নামে পরিচিত হিন্দু বর্ণের সাথে সম্পূর্ণভাবে সম্পর্কহীন। তারা প্রধানত খাম্মাম জেলায় বাস করে, পশ্চিম ও পূর্ব গোদাবরী জেলায় তাদের সংখ্যা কম। সম্প্রদায়ের চাহিদা থাকা সত্ত্বেও কোন্ডা রেড্ডিরা ওড়িশা রাজ্যে উপজাতি হিসাবে তালিকাভুক্ত নয়। কোন্ডা রেড্ডিরা সাধারণত তেলেগু ভাষায় বহিরাগতদের সাথে কথা বলে। ভারতের ১৯৯১ সালের আদমশুমারি ৪৩২ হিল রেডিস গণনা করা হয়েছিল।
মোকামেহ
জনসংখ্যার উপাত্ত
ভারতের ২০০১ সালের আদমশুমারি অনুসারে মোকামেহ শহরের জনসংখ্যা হল ৫৬,৪০০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে মোকামেহ এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
জ্যাকসনভিল ফ্রি প্রেস
জ্যাকসনভিলে ফ্রি প্রেস একটি সাপ্তাহিক পত্রিকা, যা ফ্লোরিডার জ্যাকসনভিলে আফ্রিকান-আমেরিকান সম্প্রদায়ের পরিসেবা দেয়। ফ্লোরিডার প্রথম মহিলা প্রতিষ্ঠাতা প্রকাশক রিতা কার্টার পেরি ১৯৮৬ সালে এই পত্রিকাটি প্রতিষ্ঠা করেছিলেন।